HU
C 94/24
Az Európai Unió Hivatalos Lapja
2023.3.13.
Kereseti kérelmek — A Bíróság állapítsa meg, hogy a Portugál Köztársaság – mivel hatályban tartotta a 2018. június 14–i 25. sz. törvény 2. cikkét, amely a 2009. július 3–i 31. sz. törvény 25. cikkébe beilleszti a (7) bekezdést a 40/2015. sz. törvény általi megfogalmazásban, amely a következőket írja elő: „az olyan építőmérnöki képesítés jogosultjai, amelyekre a 2013. november 20–i 2013/55/EU irányelvvel módosított, a szakmai képesítések elismeréséről szóló, 2005. szeptember 7–i 2005/36/EK európai parlamenti és tanácsi irányelv (1) VI. melléklete vonatkozik, akik képzéseiket az említett mellékletben feltüntetett tanulmányok során kezdték meg, és akik igazolják, hogy az 1973. február 28–i 73. sz. rendelet rendelkezéseinek keretében olyan építészeti terveket írtak alá, amelyet az önkormányzat jóváhagyott, kifejezetten az e rendeletben előírt terveket készíthetik el az abban rögzített feltételek mellett, tiszteletben tartva a tevékenységre vonatkozó jogi szabályozást, mindazonáltal a jelen törvényben megállapított kötelezettségek betartásával, adott esetben pedig azoknak az illetékes közigazgatási szervek előtti igazolásával” – nem teljesítette a 2005/36/EK irányelv 49. cikkének (1) bekezdéséből, VI. mellékletéből és 59. cikkének (3) bekezdéséből, valamint az EUMSZ 45. cikkből, az EUMSZ 49. cikkből és az EUMSZ 56. cikkből eredő kötelezettségeit; — a Portugál Köztársaságot kötelezze a költségek viselésére.
Jogalapok és fontosabb érvek Azok a mérnökök, akiknek az oklevelei a szakmai képesítések elismeréséről szóló, 2005. szeptember 7–i 2005/36/EK európai parlamenti és tanácsi irányelv VI. mellékletében kerülnek felsorolásra, jogokat szereztek építészeti tervek elkészítésére az Európai Unió egész területén (szerzett jogok).
A mérnökök csak akkor rendelkezhetnek szerzett jogokkal, ha képzésüket legkésőbb az irányelv VI: mellékletében megjelölt tanévben fejezték be.
2018–ban a Portugál Köztársaság elfogadott egy törvényt (2018. június 14–i 25. sz. törvény), amely jelentősen korlátozta az e mérnökök által szerzett jogokat, az építész szakmához való hozzáférést és a személyek szabad mozgását.
Többek között e törvény 2. cikke: a.
Oly módon korlátozza azon építőmérnökök szerzett jogait, akik képzéseiket az irányelvben megjelölt tanévekben kezdték meg, hogy minden építőmérnököt, aki korábbi tanévekben kezdte meg képzését, megfoszt szerzett jogai gyakorlásának lehetőségétől. b.
Hátrányosan megkülönböztető módon és az irányelvben található bármely jogalap nélkül követeli meg, hogy ahhoz, hogy építészeti tervet készíthessen, 2009. november 1–je és 2017. november 1-je között alá kellett, hogy írjon egy építészeti tervet, amelyet az önkormányzat jóváhagyott.
Ezt a követelményt rendkívül nehéz teljesíteni, mivel 2015–től kezdődően a portugál helyi hatóságok szisztematikusan elutasítják az olyan mérnökök által benyújtott terveket, akik a 2005/36/EK irányelv értelmében szerzett jogokkal rendelkeznek.
2019. január 24–én a Bizottság felszólító levelet küldött a Portugál Köztársaságnak.
Ezt követően 2020. február 29–én indokolással ellátott véleményt küldött a Portugál Köztársaságnak, amelyre az nem válaszolt.
(1)
HL 2005, L 255, 22. o.
A Törvényszék (ötödik tanács) T-273/21. sz., The Bazooka Companie kontra EUIPO ügyben 2022. október 26-án hozott ítélete ellen Trebor Robert Bilkiewicz által 2022. december 23-án benyújtott fellebbezés (C-783/22.
P. sz. ügy) (2023/C 94/27) Az eljárás nyelve: angol Felek Fellebbező: Trebor Robert Bilkiewicz (képviselő: P. Ratnicki-Kiczka adwokat)